Turkiyaning Istanbul shahrida nogiron-amputantlar o‘rtasidagi jahon chempionati bahslari yakuniga yetmoqda. Bir necha daqiqa oldin turnirning 3-o‘rin uchun o‘yini yakunlandi. «Galatasaroy» klubining uy stadionida bronza medali uchun kechgan bahsda O‘zbekiston amputantlar jamoasi Haiti ustidan 4:2 hisobida zafar quchib, jahon chempionati sovrindoriga aylandi. O‘yinda Abdurahmonov het-trikka erishgan bo‘lsa, yana bir golga Xudoyqulov mualliflik qildi. Final yakshanba oqshomida Turkiya va Angola o‘rtasida kechadi. Amputantlar o‘rtasidagi JCh-2022.  3-o‘rin uchun o‘yin. 9 oktabr (yakshanba)  O‘zbekiston – Haiti – 4:2  Gollar: Abdurahmonov 17, 48, 49, Xudoyqulov 14 – Richard 6, Charles 19. Shu tariqa, O‘zbekiston amputantlar jamoasi o‘z tarixida 3 marta jahon kubogining bronza medaliga ega chiqdi. Bungacha vakillarimiz 1991 va 2002 yilgi turnirda 3-o‘rinni egallagan edi. 2007, 2010 va 2012 yillar esa JCh g‘olibiga aylangan.